# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a notificării adresate de **MUNICIPIUL ODORHEIU SECUIESC**, cu sediul în Municipiul Odorheiu Secuiesc, P-ţa Városháza, nr.5, privind **Planul de Mobilitate Urbană Durabilă al Municipiului Odorheiu Secuiesc** înregistrată la APM Harghita cu nr. 9220/15.11.2016 , completată la nr.9343/18.11.2016, nr.9410/22.11.2016, nr.9826/07.12.2016, nr.9851/08.12.2016, nr.10044/15.12.2016, nr………… în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia cu modificările şi completările ulterioare;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului**

**Harghita**

* + ca urmare a consultării autorităţilor publice participante în cadrul şedinţei Comitetului Special Constituit din data de 13.12.2016, a completărilor depuse la documentaţie;
  + în conformitate cu prevederile art.11 alin.1 şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în lipsa comentariilor motivate din partea publicului interesat,

**decide:**

**Planul de Mobilitate Urbană Durabilă al Municipiului Odorheiu Secuiesc, titular** MUNICIPIUL ODORHEIU SECUIESC**,** **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Planul de Mobilitate Urbană Durabilă al municipiului Odorheiu Secuiesc urmărește realizarea unei strategii de dezvoltare și eficitienzire a mobilității urbane din municipiu având în vedere următoarele obiective:

-Asigurarea accesului tuturor cetățenilor către opțiuni de transport care facilitează accesul la destinații și servicii esențiale;

-Îmbunătățirea siguranței și securității transporturilor;

-Reducerea poluării sonore și a aerului, a emisiilor de gaze cu efect de seră și a consumului de energie;

-Îmbunătățirea eficienței și rentabilității transportului de persoane și bunuri; și

-Creșterea atractivității și calității mediului urban în beneficiul cetățenilor, economiei și societății în general.

-Management eficient al transportului şi al mobilităţii;

-O bună distribuţie a bunurilor şi servicii de logistică performante;

-Restricţionarea accesului auto în anumite zone ale oraşului;

-Promovarea transportului în comun;

-Promovarea unor mijloace de transport alternative;

-Înlocuirea maşinii personale în favoarea transportului în comun, mersului pe jos, mersului cu bicicleta, cu motocicleta sau cu scuterul; și

-Asigurarea unor spaţii de parcare adecvate;

-Asigurarea unor facilități adecvate pentru mobilitate velo și pietonală.

Priorităţile stabilite

Prin PMUD Odorheiu Secuiesc se propune eficientizarea sistemului urban de transport, având în vedere nevoile și prioritățile de dezvoltare spațială ale orașului, având ca țintă următoarele obiective:

Transportul nemotorizat: creșterea gradului de deplasare utilizând mijloace de transport nemotorizate prin crearea unei infrastructuri dedicată pietonilor și bicicliștilor, separată de traficul greu motorizat, menită să reducă timpii de deplasare și să crească calitatea vieții cetățenilor;

Siguranța rutieră urbană: creșterea siguranței rutiere prin prezentarea de acțiuni dedicate îmbunătățirii siguranței rutiere bazate pe analiza problemelor și pe factorii de risc din zonele urbane respective;

Transportul rutier: viabilizarea infrastructurii rutiere existente cu scopul reducerii emisiilor poluante și pentru creșterea accesibilității către zonele urbane periferice;

Sisteme de transport inteligente: stabilirea unui sistem integrat pentru toate modurile de transport și servicii de mobilitate, atât pentru călători, cât și pentru marfă, prin sprijinirea formulării unei strategii.

**Obiective operaţionale/ Intervenţii:**

* Amenajarea de facilităţi pentru pietoni şi biciclişti:

- reconfigurarea traseelor pietonale;

- extinderea şi amenajarea traseelor velo pe axele identificate;

* Modernizarea infrastructurii rutiere pentru sustinerea mobilităţii urbane şi pentru reducerea emisiilor de CO2:
* sistematizarea circulaţiei în cartierul Beclean;
* reconfigurarea circulaţiei în zone centrale prin introducerea circulaţiei în sens unic inclusiv reconfigurarea intersecţiilor Bethlen Gábor/Uzinei şi Insulei / Tamási Áron;
* construire varianta drum ocolire cu statut de stradă urbană în zona de nord a municipiului Odorheiu Secuiesc;
* construire varianta drum ocolire cu statut de stradă urbană în zona de sud a municipiului Odorheiu Secuiesc;
* modernizarea strazilor Bethlen Gábor si Beclean;
* amenajarea traseu ocolitor Str. Éltetőkút - Str. Kiss Gergely - Str. Rozei, Str. Sântimbru, Str.Móricz Zsigmond, Str.Építők - Str. Croitorilor si Conexiune Str. Kiss Gergely - Str. Rozei +Conexiune Str. Építők - Str. Croitorilor;
* amenajare conexiune rutieră între str. Kossuth Lajos și str. Insulei;
* Creşterea cotei modale a transportului velo:
* implementarea unui sistem de bike – sharing;
* Creşterea capacităţii de circulaţie a străţii prin amenajarea de locuri de

parcare:

* eficientizarea sistemului de management al locurilor de parcare;
* Creşterea fluenţei circulaţiei prin implementarea unui sistem de management al traficului:

- implementarea unui sistem de management al traficului

* Scăderea la jumătate a ratei accidentelor până în 2020 şi la nivelul UE până

în 2030:

* reconfigurarea intersectiei int. Lemnarilor (N.Balcescu) – Beclean.

* Îmbunătăţirea întreţinerii pentru asigura un bun standard de calitate al suprafeţei carosabile aşa cum este acesta definit de normative tehnice în vigoare:
* Introducerea unui sistem eficient şi eficace pentru

prioritizare şi alocarea cheltuielilor de operare şi întreţinere pe bază multianuală şi dezvoltarea unor planuri

de eliminare a restanţelor pentru toate activele majore

* Amenajarea de staţii de încărcare cu energie electrică în zonele selectate:
* Promovarea transportului electric prin amplasarea de puncte de alimentare pentru maşinile electrice şi hibride

*b) gradul în care planul influenţează alte planuri şi programe, inclusiv pe cele în care se integrează sau care derivă din ele;*

Planul de Mobilitate Urbană Durabilă al Municipiului Odorheiu Secuiesc are ca scop să identifice măsuri de îmbunătățire a desfășurării circulației de vehicule și pietoni pe rețeaua stradală urbană, în concordanță cu obiectivele Programului Operațional Regional 2014-2020, ale Programul Operațional Infrastructură Mare ( POIM) 2014-2020 dar și în conformitate cu obiectivele strategice la nivel european cu privire la mobilitatea urbană a pasagerilor și mărfurilor.

La elaborarea noului PUG al municipiului Odorheiu Secuiesc vor fi preluate prevederile

Planului de Mobilitate Urbană Durabilă al Municipiului Odorheiu Secuiesc.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

Planul de Mobilitate Urbană Durabilă al municipiului Odorheiu Secuiesc urmărește

realizarea unei strategii de dezvoltare și eficientizarea mobilităţii urbane din

municipiu.

*d) problemele de mediu relevante pentru plan sau program;*

Planul de mobilitate are o viziune pe termen lung pentru dezvoltarea transportului şi a mobilităţii în Municipiul Odorheiu Secuiesc şi cuprinde toate tipurile şi formele de transport:public şi privat, pasageri şi marfă, motorizat şi nemotorizat în mişcare sau în staţionare

*Implementarea Planului de Mobilitate Urbană Durabilă va avea efecte benefice asupra calităţii aerului şi reducerii nivelului de zgomot şi vibraţii prin eliminarea blocajelor şi ambuteiajelor şi fluidizarea traficului prin modernizarea căilor rutiere amenajarea de parcări, dezvoltarea infrastructurii pentru circulaţia cu biciclete, modernizarea mijloacelor de transport pentru transportul în comun.*

e*) relevanţa planului sau programului pentru implementarea legislaţiei naţionale şi comunitare de mediu;*

**Planul de Mobilitate Urbană Durabilă este în concordanță cu obiectivele Programului Operațional Regional 2014-2020, ale Programul Operațional Infrastructură Mare ( POIM) 2014-2020 dar și în conformitate cu obiectivele strategice la nivel european cu privire la mobilitatea urbană a pasagerilor și mărfurilor.**

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor:*

*Este redusă.*

*b) natura cumulativă a efectelor;*

Nu este cazul.

*c) natura transfrontieră a efectelor;*

Nu este cazul.

*d) riscul pentru sănătatea umană sau pentru mediu (de exemplu, datorită accidentelor*);

Nu este cazul.

*e) mărimea şi spaţialitatea efectelor (zona geografică şi mărimea populaţiei potenţial afectate;*

Nu este cazul.

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural;

Nu este cazul.

*(ii)* depăşirea standardelor sau a valorilor limită de calitate a mediului;

Nu este cazul.

*(iii)* folosirea terenului în mod intensiv;

Nu este cazul.

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

Terenul studiat nu se situează în arie naturală protejată la nivel local, naţional

sau comunitar declarată prin acte normative.

Terenul studiat se află la cca.480 m faţă de cea mai apropiată arie naturală

protejată de interes comunitar ROSCI0383 Râul Târnava Mare între Odorheiu Secuiesc

şi Vânători.

**3. Informarea şi participarea publicului la procedura de evaluare de mediu:**

**În urma apariţiei anunţului public privind depunerea primei versiuni a**

**Planului** solicitând parcurgerea etapei de încadrare în vederea obţinerii avizului

de mediu (apărut în ziarele Udvarhelyi Híradó din 17.11.2016 din 21.11.2016, respectiv Informaţia Harghitei din 22.11.2016, din 25.11.2016) şi la pagina de web a APM Harghita nu s-au înregistrat la A.P.M. Harghita comentarii şi propuneri din partea publicului.

**Obligaţiile titularului:**

* + Înainte de realizarea proiectelor propuse în plan se va notifica APM Harghita conform legislaţiei de mediu în vigoare.
  + Titularul avizului de mediu are obligația de a menţine şi de a nu periclita starea de conservare favorabilă a speciilor şi habitatelor naturale precum şi de a asigura integritatea Reţelei Ecologice Europene Natura 2000/ariilor naturale protejate.
  + Respectarea legislației de mediu în vigoare.
  + Titularul planului are obligaţia conform prevederilor art. 15 din OUG 164/2008 pentru modificarea şi completarea Ordonanţei de Urgenţă a Guvernului nr. 195/2005 privind protecţia mediului, de a notifica APM Harghita dacă intervin elemente noi, necunoscute la data emiterii prezentei, precum şi asupra oricăror modificări ale condiţiilor care au stat la baza emiterii prezentei, înainte de realizarea modificării.
  + Potrivit prevederilor art. 21 alin 4 din O.U.G. nr. 195/2005 aprobată de Legea nr.265/2006 cu modificările şi completările ulterioare, răspunderea pentru corectitudinea informaţiilor puse la dispoziţia APM Harghita şi a publicului revine titularului planului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

DIRECTOR EXECUTIV ŞEF SERVICIU A.A.A.

ing. DOMOKOS László József ing.LÁSZLÓ Anna

ÎNTOCMIT

ing. MÁTYÁS - BARTA Rita

Decizia de încadrare s-a emis în 2 exemplare

Ex. Nr. 1 - originalul s-a predat titularului planului

Ex. Nr. 2 – copia s-a îndosariat în dosarul de obiectiv